
DR 30.6.2009  

 
 

81 

4.59 ptg.   

Datuk Bung Moktar bin Radin [Kinabatangan]: Terima kasih Tuan Yang di-
Pertua.  Saya cuma ingin menambah iaitu bahawa rakyat melihat virus H1N1 ini memang 
bukan satu lagi perkara yang dilindungi. Ianya kita maklum bahawa virus ini dibawa 
daripada manusia, burung dan babi sebab itu mungkin ada selesema manusia, ada 
selesema burung dan ada selesema babi.  Jadi ini  popular  dengan selesema babi. 

■ 1700 

Jadi negara kita ini contohnya kita di lapangan terbang saya percaya, boleh kita 
kawal, tetapi bagaimana dengan pendatang tanpa izin yang datang? Mereka ini tidak ada 
dokumen, tidak ada kawalan. Jadi ini merupakan satu pendedahan pembawa virus ini 
begitu menular. Sebab itu saya menolak andaian daripada Yang Berhormat Gopeng 
bahawa kononnya negara kita seolah-olah tidak dikawal. Saya sendiri telah melawat sistem 
bagaimana kawalan dilaksanakan di kementerian. Saya sendiri menengok bagaimana 
mereka menjurus ke arah untuk melihat supaya rakyat Malaysia terpelihara. 

Datuk Seri Panglima Haji Abdul Ghapur bin Haji Salleh [Kalabakan]: Sedikit 
sahaja. 

Datuk Bung Moktar bin Radin [Kinabatangan]: Masa tidak ada. 

Datuk Seri Panglima Haji Abdul Ghapur bin Haji Salleh [Kalabakan]:  Tuan 
Yang di-Pertua, bagi selesema yang dikatakan H1N1 ini, kita nampak memang ada 
keberkesanan untuk kita board of entry di lapangan terbang banyak. Akan tetapi masalah di 
Sabah, Sarawak terutama sekali di Pulau Sebatik, Nukan, Sungai Nyamuk, Sabah orang 
masuk keluar tidak ada pemeriksaan sama sekali. Jadi kalau ini kita tidak kawal, masalah 
rakyat di Sabah dan Sarawak. Jadi kita minta kalau boleh semua tempat masuk sama ada 
dia masuk secara halal atau haram mesti diperiksa dengan cara apa juga supaya kita dapat 
jangkitan daripada luar. 

Datuk Bung Moktar bin Radin [Kinabatangan]: Terima kasih Yang Berhormat 
Kalabakan. Itulah yang ingin saya cadangkan. Mungkin kita kawal dari segi lapangan 
terbang. Ini kerana memang kementerian, menteri ini sendiri telah melakukan yang terbaik.  
Akan tetapi bagaimana tempat landing yang tidak legalize ini. Bagaimana pula kawalan dia 
sedangkan pasport dia sudah tidak ada memang penyakit itu mudah dibawa. Jadi ini perlu 
dilihat secara positif sebab kita bazir tenaga mengawal di sini, tetapi selebihnya itu masuk 
kita tidak tahu. Bermakna virus ini akan terus merebak di negara kita tanpa ada kawalan.   

Tuan Yang di-Pertua, yang terakhir sekali saya juga ingin memuji langkah yang 
telah diambil oleh negara kita sebab mesin pengimbas untuk virus ini telah diletakkan di 
semua lapangan terbang. Mesin ini memang canggih, boleh mengimbas mereka-mereka 
yang lalu. Saya juga ingin mencadangkan bukan hanya kita mengimbas pelawat-pelawat 
dari negara yang berpotensi membawa virus ini, bahkan kalau boleh pesawat dari seluruh 
negara juga harus melalui proses ini seperti yang dilakukan oleh negara-negara yang telah 
dilanda wabak ini. Sekian, terima kasih. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Terima 
kasih Yang Berhormat, Menteri. 

5.02 ptg. 

Menteri Kesihatan [Dato' Seri Liow Tiong Lai]: Terima kasih Tuan Yang di-
Pertua. Saya hendak ucapkan terima kasih kepada semua Ahli Parlimen yang telah 
mengambil bahagian dalam ucapan tadi. Saya ingin maklumkan kepada Dewan yang mulia 
ini bahawa pandemik Influenza A (H1N1) yang sedang melanda dunia pada masa ini telah 
bermula sejak 17 April 2009 di Mexico, Amerika Syarikat dan Kanada. Dalam masa dua 
bulan ini sehingga kini telah menular ke 116 buah negara di mana 71,106 kes dengan 311 
kematian telah dilaporkan. Kadarnya satu kematian bagi setiap 230 kes. Di Malaysia 
sebanyak 158 kes telah dilaporkan dengan tiada kematian iaitu dengan jumlahnya 0.2 
peratus daripada jumlah seluruh dunia.  



81. 4.59 ptg. Datuk Bung Moktar bin Radin [Kinabatangan]: Terima kasih Tuan Yang di- Pertua. Saya cuma ingin menambah iaitu bahawa rakyat melihat virus H1N1 ini memang bukan satu lagi perkara yang dilindungi. Ianya kita maklum bahawa virus ini dibawa daripada manusia, burung dan babi sebab itu mungkin ada selesema manusia, ada selesema burung dan ada selesema babi. Jadi ini popular dengan selesema babi. # 1700. Jadi negara kita ini contohnya kita di lapangan terbang saya percaya, boleh kita kawal, tetapi bagaimana dengan pendatang tanpa izin yang datang? Mereka ini tidak ada dokumen, tidak ada kawalan. Jadi ini merupakan satu pendedahan pembawa virus ini begitu menular. Sebab itu saya menolak andaian daripada Yang Berhormat Gopeng bahawa kononnya negara kita seolah-olah tidak dikawal. Saya sendiri telah melawat sistem bagaimana kawalan dilaksanakan di kementerian. Saya sendiri menengok bagaimana mereka menjurus ke arah untuk melihat supaya rakyat Malaysia terpelihara. Datuk Seri Panglima Haji Abdul Ghapur bin Haji Salleh [Kalabakan]: Sedikit sahaja. Datuk Bung Moktar bin Radin [Kinabatangan]: Masa tidak ada. Datuk Seri Panglima Haji Abdul Ghapur bin Haji Salleh [Kalabakan]: Tuan Yang di-Pertua, bagi selesema yang dikatakan H1N1 ini, kita nampak memang ada keberkesanan untuk kita board of entry di lapangan terbang banyak. Akan tetapi masalah di Sabah, Sarawak terutama sekali di Pulau Sebatik, Nukan, Sungai Nyamuk, Sabah orang masuk keluar tidak ada pemeriksaan sama sekali. Jadi kalau ini kita tidak kawal, masalah rakyat di Sabah dan Sarawak. Jadi kita minta kalau boleh semua tempat masuk sama ada dia masuk secara halal atau haram mesti diperiksa dengan cara apa juga supaya kita dapat jangkitan daripada luar. Datuk Bung Moktar bin Radin [Kinabatangan]: Terima kasih Yang Berhormat Kalabakan. Itulah yang ingin saya cadangkan. Mungkin kita kawal dari segi lapangan terbang. Ini kerana memang kementerian, menteri ini sendiri telah melakukan yang terbaik. Akan tetapi bagaimana tempat landing yang tidak legalize ini. Bagaimana pula kawalan dia sedangkan pasport dia sudah tidak ada memang penyakit itu mudah dibawa. Jadi ini perlu dilihat secara positif sebab kita bazir tenaga mengawal di sini, tetapi selebihnya itu masuk kita tidak tahu. Bermakna virus ini akan terus merebak di negara kita tanpa ada kawalan. Tuan Yang di-Pertua, yang terakhir sekali saya juga ingin memuji langkah yang telah diambil oleh negara kita sebab mesin pengimbas untuk virus ini telah diletakkan di semua lapangan terbang. Mesin ini memang canggih, boleh mengimbas mereka-mereka yang lalu. Saya juga ingin mencadangkan bukan hanya kita mengimbas pelawat-pelawat dari negara yang berpotensi membawa virus ini, bahkan kalau boleh pesawat dari seluruh negara juga harus melalui proses ini seperti yang dilakukan oleh negara-negara yang telah dilanda wabak ini. Sekian, terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih Yang Berhormat, Menteri. 5.02 ptg. Menteri Kesihatan [Dato' Seri Liow Tiong Lai]: Terima kasih Tuan Yang di- Pertua. Saya hendak ucapkan terima kasih kepada semua Ahli Parlimen yang telah mengambil bahagian dalam ucapan tadi. Saya ingin maklumkan kepada Dewan yang mulia ini bahawa pandemik Influenza A (H1N1) yang sedang melanda dunia pada masa ini telah bermula sejak 17 April 2009 di Mexico, Amerika Syarikat dan Kanada. Dalam masa dua bulan ini sehingga kini telah menular ke 116 buah negara di mana 71,106 kes dengan 311 kematian telah dilaporkan. Kadarnya satu kematian bagi setiap 230 kes. Di Malaysia sebanyak 158 kes telah dilaporkan dengan tiada kematian iaitu dengan jumlahnya 0.2 peratus daripada jumlah seluruh dunia.